user
కింద ఇచ్చిన తాత్పర్యం వచ్చేలాగా ఒక పద్యాన్ని రాయండి:
ఈ పర్వత సమూహములలో చిగురులు వీస్తున్న మొక్కల గుబురులు ఆనందమును కలిగిస్తున్నాయి. కలువపూవులతో నిండిన ఇక్కడి కొలనులో చంద్రుని తన జటాఝూటమునందుంచుకున్న శివుడు తాండవం చేస్తాడేమో ! సంతాన మనెడి పేరు గల కల్పవృక్షము యొక్క పూలపరిమళములను పీల్చి దేవతాకన్యలు నాట్యం చేస్తారేమో ! పూల పుప్పొడులతో దుమ్మురేగు ఈ ప్రదేశమున ఎల్లవేళలా తుమ్మెదలు నివసిస్తాయేమో ! ఇచట బిల్వ, రుద్రాక్ష వృక్షము నిండి ఉంటాయి. అవి ప్రమద గణములకు నివాస యోగ్యములేమో ! అని మారీచుడు చెప్తుండగా రావణుడు ఆ ప్రాంతమున విహరిస్తున్నాడు. ఆ సమయమున
assistant
చిగురు జొంపముల రంజిల్లెనీ యెలదోఁట
చెలువ పర్ణకు వేడ్క సేయు నేమొ
విరిగల్వ విరులచే వెలసె నిక్కల నిందుఁ
జంద్రజూటుఁడు గేళి సల్పు నేమొ
సంతాన కుసుమవాసన లూనె నిక్కోన
దేవ కన్యకలు వర్తింతు రేమొ
పువ్వుఁబుప్పొడి దుమ్ము పొదలె నిప్పొదలలో
విద్దాడు లెపుడు వసించు నేమొ
తనరె బహు బిల్వ రుద్రాక్ష తరువు లిచ్చటం
బ్రమథవర్యుల కివి రచ్చపట్టు లేమొ
యనుచు మారీచుఁ డెఱిఁగింప నచట నచట
నయ్యసురభర్త విహరించునవసరమున